549.18 REGOLAMENTI DWAR PREVENZJONI U TNAQQIS TA’ TNIĠĠIS TAL-AMBJENT MILL-ASBESTOS L-AVVIŻ LEGALI 228 ta’ l-2001, kif emendat bl-Avviż Legali 426 ta’ l-2007. L-AVVIŻ LEGALI 228 ta’ l-2001, kif emendat bl-Avviż Legali 426 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Prevenzjoni u Tnaqqis ta’ Tniġġis tal-Ambjent mill-Asbestos. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "asbestos" tfisser dawn is-silikati fibrużi li ġejjin: (a) crocidolite (asbestosblu)-CAS No.12001-28-4 (b) actinolite-CAS No.77536-66-4 (ċ) anthophyllite-CAS No.77536-67-5 (d) chrysotile (asbestos abjad) -CAS No.12001-29-56.2 (e) amosite (asbestoskannella) -CAS No.12172-73-5 (f) tremolite-CAS No.77536-68-66.1; "asbestos mhux maħdum " tfisser il-prodott li jirriżulta mit-tgħaffiġ primarju tal-metall mhux maħdum ta’ l-asbestos; " awtorità " kompetenti" tfisser id-Dipartiment għall-Ħarsien ta’ l-Ambjent taħt id-direzzjoni tad-Direttur għall-Ħarsien ta’ l-Ambjent u tali korp jew persuna oħra li l-Ministru responsabbli għall-ambjent jista’ b’ordni fil-Gazzetta jippreskrivi u korpi jew persuni differenti jistgħu jiġu hekk imsemmija bħala l-awtorità kompetenti għal disposizzjonijiet differenti u għal għanijiet differenti ta’ dawn ir-regolamenti; " skart " tfisser kull sustanza jew oġġett kif imfisser fl-artikolu 2 ta’ l-Att dwar il-Protezzjoni tal-Ambjent; Kap. 549. Kap. 549. "tħaddim ta’ prodotti li fihom l-asbestos" tfisser l-attivitajiet, ħlief dawk li jużaw l-asbestos, li jistgħu jagħtu lok għall-ħruġ ta’ l-asbestos fl-ambjent; " użu ta’ l-asbestos" tfisser attivitajiet li jinvolvu l-maniġġ ta’ kwantità ta’ aktar minn 100 kilogrammi ta’ asbestos mhux maħdum fis-sena u li jkollhom x’jaqsmu: (a) mal-produzzjoni ta’ l-asbestos mhux maħdum ħlief għal proċess direttament assoċjat mat-tqattigħ tal-metall mhux maħdum; jew (b) mal-manufattura u l-finitura industrijali ta’ dawn il-prodotti li ġejjin li juża w asbestos mhux maħdum: siment ta’ l-asbestos jew prodotti tas-siment ta’ l-asbestos, prodotti tal-frizzjoni ta’ l-asbestos, filtri ta’ l-asbestos, tessuti ta’ l-asbestos, karti u kartun ta’ l-asbestos, jointing ta’ l-asbestos, materjal għall-ippakkjar u għar-rinforz, għatjiet ta’ l-art ta’ l-asbestos, u fillers ta’ l-asbestos. 3. Miżuri biex jitnaqqas l-iskart ta’ l-asbestos. (1) L-Ebda persuna ma tista’ tagħmel użu mill-asbestos. (2) L-awtorità kompetenti għandHa tiżgura illi l-emissjonijiet ta’ l-asbestos fl-arja, ir-rimi ta’ l-asbestos fl-ambjent ta’ l-ilma, u l-iskart ta’ l-asbestos solidu huma, sa fejn ikun raġonevolment prattikabbli, imnaqqsa mis-sors u miżmuma milli jseħħu. (3) L.S.549.08 Fil-każ ta’ impjanti eżistenti, għandhom jiġu applikati ħtiġiet tas-sub regolament (1) illi għandha tintuża l-aħjar teknologija disponibbli li ma tkunx tinvolvi prezz eċċessiv biex tnaqqas u telimina l-emissjonijiet ta’ l-asbestos fl-arja fil-qies ta’ l-elementi stipulati fir-regolament 11 tar-Regolamenti dwar il-Ġlieda kontra t-Tniġġis ta’ l-Arja mill-Impjanti Industrijali. 4. Limitu ta’ valuri. (1) Mingħajr preġudizzju għar-regolament 3, l-awtorità kompetenti għandha tieħu l-miżuri meħtieġa biex tiżgura li l-konċentrazzjoni ta’ l-asbestos li joħroġ mill-fetħiet għall-iskargar fl-arja 3 waqt l-użu ta’ l-asbestos ma jaqbiżx limitu ta’ valur ta’ 0,1 mg/m (milli grammi ta’ asbestos għal kull m3 ta’ arja li toħroġ). (2) L-awtorità kompetenti tista’ teżenta mill-obbligu msemmi fis-sub regolament (1) l-impjanti li jiskargaw anqas minn 5,000 m3 fis-siegħa ta’ rimi ta’ gass totali, fejn l-iskargar ta’ l-asbestos fl-arja ma jkunx ta’ aktar minn 0,5 grammi fis-siegħa f’kull waqt taħt kondizzjonijiet ta’ operazzjoni normali. Meta tkun tapplika din l-eċċezzjoni, l-awtorità kompetenti għandha tieħu miżuri xierqa biex tiżgura li l-livelli msemmija fis-sub regolament (1) ma jinqabżux. 5. Miżuri li jittieħdu mill-awtorità kompetenti. L-awtorità kompetenti għandha tiżgura li: (a) kull effluwent ta’ l-ilma fil-manifattura tas-siment ta’ l-asbestos għandu jiġi riċiklat sakemm l-operatur ta’ l-impjant ma jġibx prova għas-sodisfazzjon ta’ l-awtorità kompetenti li dak ir-riċiklar ma jkunx ekonomikament vijabbli li jsir; l-awtorità kompetenti għandha tieħu l-miżuri meħtieġa biex tiżgura ill ir-rimi ta’ skart likwidu li jkun fih l-asbestos ma jirriżultax fit-tniġġis ta’ l-ambjent ta’ l-ilma u ta’ setturi oħra inkluża l-arja: Iżda l-awtorità kompetenti għandha tapplika l-limitu ta’ valur ta’ 30 gramma tal-materja totali sospiża għal kull m3 ta’ effluwent ta’ l-ilmamormi; (b) għal kull impjant involut, tispeċifika l-volum ta’ rimi fl-ilma tal-kwantità totali ta’ materja sospiża mormija għal kull tunnellata ta’ prodott filwaqt li jittieħed kont tas-sitwazzjoni speċifika ta’ l-impjant: Iżda dawn il-limiti għandhom ikunu japplikaw sal-punt fejn l-ilmamormi jitlaq mil l-impjant industrijali; (ċ) l-asbestos kollu li fih il-materja li jiġi miżmum tajjeb minn min qed jużaħ u mill-operatur; (d) kull effluwent ta’ l-ilma li jirriżulta mill-manufattura tal-karta jew boards ta’ l-asbestos għandu jiġi riċiklat: Iżda l-awtorità kompetenti tista’ tippermetti r-rimi ta’ effluwent ta’ l-ilma li ma jkunx fih aktar minn 30 gramma ta’ materja sospiża għal kull metru kubu ta’ ilma waqt il-ħasil li jsir ta’ rutina jew waqt il-manutenzjoni ta’ l-impjant. 6. Kejl ta’ emissjonijiet ta’ l-asbestos. (1) L-awtorità kompetenti għandha tiżgura illi jittieħed kejl f’intervalli regolari ta’ emissjonijiet fl-arja u ta’ rimi ta’ effluwent ta’ l-ilma minn faċilitajiet li għalihom il-limitu ta’ valuri li hemm provdut dwarhom fir-regolamenti 4 u 5 għandhom ikunu japplikaw. (2) Għall-għanijiet tal-verifika ta’ l-osservanza tal-limiti ta’ valuri msemmija, l-awtorità kompetenti għandha tadotta l-proċeduri u l-metodi ta’ teħid ta’ kampjuni u ta’ analiżi skond ma hemm imsemmi fl-Anness jew skond kull proċedura jew metodu li jkun jagħti riżultati ekwivalenti. 7. Prodotti li fihom l-asbestos. L-awtorità kompetenti għandha tiżgura li: (a) l-attivitajiet li jinvolvu xogħol fuq prodotti li jkun fihom l-asbestos ma jikkawżawx tniġġissinifikattiv fl-ambjent mill-fibri jew mit-trab ta’ l-asbestos; (b) it-twaqqigħ ta’ bini, strutturi u stallazzjonijiet li jkun fihom l-asbestos u t-tneħħija minn ġofihom ta’ asbestos jew ta’ materjal li jkun fih l-asbestos li jinvolvi l-ħruġ ta’ fibri jew trab ta’ l-asbestos ma jikkawżawx tniġġissinifikattiv fl-ambjent mill-asbestos. 8. Trasport, eċċ., ta’ skart ta’ l-asbestos. L-awtorità kompetenti għandha tiżgura li:() fil-kors tat-trasport u d-depożitu ta’ skart li jkun fih l-afibri jew it-trab ta’ l-asbestos, l-ebda fibri jew trab bħal dak m’għandhom jiġu mormija fl-arja u ma għandu jixxerred ebda likwidu li jista’ jkun fih fibri ta’ l-asbestos; (b) meta jintradam skart li jkun fih il-fibri jew it-trab ta’ l-asbestos f’siti li jkollhom liċenza għal dan l-għan, dak l-iskart ikun ġie hekktrattat, ippakkjat jew mgħotti, fil-qies tal-kondizzjonijiet lokali, hekk li jinżamm milli jkun hemm xi ħruġ ta’ partiċelli ta’ l-asbestos fl-ambjent. 9. Reati taħt dawn ir-regolamenti. Persuna tkun ħatja ta' reat kontra dawn ir-regolamenti jekk: (a) tonqos milli tħares xi disposizzjoni ta’ dawn ir-regolamenti jew xi ordni leġittimament mogħtija skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi disposizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-disposizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 10. Pieni. Emendat: A.L.426 tal-2007. Min jagħmel reat kontra dawn ir-regolamenti jista’, meta jinsabħati, jeħel: (a) meta jinsabħati għall-ewwel darba, multa ta’ mħux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta jinsabħati għat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta persuna tinsab ħatja li tkun għamlet reat taħt dawn ir-regolamenti bl-użu ta' vettura, sid dik il-vettura, meta dan ikun japplika, jkun responsabbli bl-istess modu fl-istess qies: Iżda wkoll il-qorti għandha tordna lil persuna li tkun insabet ħatja li għamlet reat kontra dawn ir-regolament itħallas għall-ispejjeż imġarrba mill-entitajiet pubbliċi u, jew persuni oħra mqabbda minnhom involuti fl-implimentazzjoni ta’ dawn ir-regolamenti, u biex tiġi rranġata l-ħsara kkawżata lill-ambjent b’riżultat ta’ dak ir-reat, ir-revoka tal-permess maħruġ mill-Pulizija u l-konfiska tal-corpus delicti. 11. Applikabilità tal-Kodiċi Kriminali. Kap. 9. (1) Id-disposizzjonijiet ta’ l-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità m’għandha f’ebda każ tkun għal inqas minn sena. (2) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 12. Lingwa ta’ l-Anness. L-Anness li jinsab ma’ dawn ir-regolament i qiegħed jiġi ppubblikat fil-lingwa Ingliża flimkien mat-test Ingliż ta’ dawn ir-regolamenti.